stanford-oval/wikipedia huggingface dataset:
Java Development Kit

Java Development Kit (JDK) on Oracle Corporationin julkaisema Javan kehitysympäristö, joka sisältää työkalut Java-ohjelmien koodaamiseen Standard Edition (SE) ympäristössä. Java Development Kit on ladattavissa yleisimmille käyttöjärjestelmille (Windows, Mac, Linux).
Se on ollut Javan esittelystä lähtien eniten käytetty Javan ohjelmistokehityspaketti (SDK). Sun Microsystems ilmoitti 2006 julkaisevansa Java Development Kitin ilmaisena GNU General Public License -lisenssin (GPL) alaisena ja lahjoitti vuonna 2007 koodin OpenJDK:lle. Javan virallinen kehittäjä on nykyisin Eclipse Foundation.
Täten Javasta on olemassa muitakin versioita ja sen on käännettävissä useille alustoille. Amazonin kehitysympäristö Amazon Corretto on ajoittain noussut käytetyimmäksi JDK:n versioksi vuosina 2023 ja 2023. Muita kehitysympäristön julkaisijoita ovat Azul Systems, BellSoft, Debian, Eclipse Foundation, Red Hat ja SAP SE.
JDK:sta ilmestyy säännöllisesti, kaksi kertaa vuodessa uusi versio. Keväällä 2023 uusin versio Oraclen sivuilla on Java SE Development Kit 20. Java JDK 20:ssä on 7 uutta ominaisuutta: Vector API- ehdotus, virtuaaliset säikeet, rakenteellien rinnakkaisuus, scoped values, kuvioiden tallentaminen, vieras toiminto ja muisti API, kuvioiden testaus switch -lauseisiin.
Osaa vanhemmista versioista tuetaan edelleen ja niihin julkaistaan päivityksiä. Osalle julkaisuista luvataan pitkäaikainen tuki (LTS, Long-Term Support).
Pitkäaikaisesti tuetut versiot ovat JDK 8, 11 ja 17. Seuraava LTS versio ilmestyy syyskuussa 2023. Tutkimuksen mukaan vuonna 2022 JDK 11 oli yhä käytetyin versio
Java 20 (Java SE Development Kit 20): julkaistu maaliskuu 2023
Java 17 (Java SE Development Kit 17): julkaisu syyskuu 2021, LTS
Java 11 (Java SE Development Kit 11): julkaisu syyskuu 2018, tuki vähintään syyskuu 2026
Java 8 (Java SE Development Kit 8): julkaisu maaliskuu 2014, tuki vähintään joulukuu 2030
Oraclen sivuilta on saatavissa myös JRE (Java SE Runtime Environment), mutta se sisältää vain Java-ohjelmien ajamiseen tarvittavan virtuaalikoneen ja standardit luokkakirjastot, joten sen avulle ei voi kehittää omia Java-ohjelmia. JDK sisältää JRE:n.
Java-koodin kirjoittamiseen myös kehitystyökalu, jonka kautta JDK:ta voidaan käyttää. Javan kehitystyökaluja ovat mm. IntelliJ IDEA, Eclipse ja NetBeans. Kehitystyökalun tietty versio voi vaatia vähintään tietyn JDK:n version.
Muut JDK:t

Java Development Kitistä on saatavilla myös mm. avoimen lähdekoodin versio OpenJDK. Sen kehitys aloitettiin vuonna 2007, kun Sun Microsystems julkaisi JDK:n GLP(General Public Licence)-lisenssin alaisena. Muitakin JDK.ta on saatavilla useille alustoille. Kaikki nämä noudattavat Javan perusmäärityksiä, mutta usein ne roavan nimenomaan määrittelemättömillä alueilla, kuten turhan koodi poisto, käännöstrategioissa ja optomointitekniikoissa.
Erilaisia JDK:ta:
Azul Systems Zing, pienen viiveen JDK Linuxille
Azul Systems / OpenJDK-Zulu-pohjainen suunniteltu Linuxille, Windows:lle, Mac OS X:lle, sulautettuna ja pilveen
OpenJDK / IcedTea;
Aicas JamaicaVM;
IBM J9 JDK käyttöjärjestelmille AIX, Linux, Windows, MVS, OS/400, Pocket PC, z/OS;
John Ruiz

| John Ruiz Maailman raskaansarjan maailmanmestari |
| --- | --- |

Henkilötiedot
Koko nimi:  John Ruiz
Syntynyt: 4. tammikuuta 1972 Isabela, Puerto Rico
Kansalaisuus:  Puerto Rico
Nyrkkeilijä
Lempinimi:  The Quiet Man
Painoluokka:  raskassarja
Kätisyys:  oikeakätinen
Ammattilaistilastot
Ottelut:  55
Voitot:  44
– tyrmäysvoitot:  28
Tappiot:  9
Ratkaisemattomat:  1
Ei tuomiota/ mitätöity:  1
Aiheesta muualla
www.johnthequietmanruiz.com
John "The Quiet Man" Ruiz (s. 4. tammikuuta 1972 Isabela, Puerto Rico) on nyrkkeilyn kaksinkertainen ammattilaisten WBA-liiton raskaan sarjan maailmanmestari.
Ruiz on urallaan otellut 48 ammattilaisottelua, joista voittanut 41, hävinnyt viisi ja yksi päättynyt ratkaisemattomaan. 30. huhtikuuta 2005 käyty ottelu James Toneya vastaan kirjattiin jälkikäteen epäviralliseksi. Tuolloin Ruiz puolusti Toneya vastaan mestaruuttaan ja hävisi. Ruiz ilmoitti jäävänsä eläkkeelle, mutta 10 päivän päästä ilmoitti palaavansa takaisin, kun Toneyn ilmoitettiin kärähtäneen anabolisten steroidien käytöstä ja Ruizin säilyttävän mestaruutensa.
Vaikka Ruiz onkin nyrkkeilymaailmassa harvinainen kaksinkertainen maailmanmestari, ei hän yleisesti ole erityisen arvostettu. Hänen managerinaan toimii Don King ja mestaruudet ovat tulleet muutoin kuin yksinomaan nyrkkeilemällä. Lisäksi Ruizia on kritisoitu hänen roikkuvasta nyrkkeilytyylistään, jonka käyttämisen hän aloitti, kun David Tua oli tyrmännyt hänet vain 19 sekunnin ottelemisen jälkeen 15. maaliskuuta 1996.
Ensimmäinen maailmanmestaruus

Vuoden 1999 loppupuolella Lennox Lewis voitti Evander Holyfieldin WBC:n, IBF:n ja WBA:n tunnustamassa mestaruusottelussa. Myöhemmin Lewisille tarjottiin että hän puolustaisi titteliään ottelussa Ruizia vastaan mutta hän kieltäytyi ja nimitti Ruizia arvottomaksi haastajaksi vaikka WBA:n sääntöjen mukaan Ruizilla olisi ollut oikeus titteliotteluun.
Sen sijaan Lewis suostui ottelemaan kaupallisesti kiinnostavampana pitämäänsä hahmoa, Michael Grantia vastaan. Lewisille kuitenkin ilmoitettiin, että mikäli hän kohtaisi Grantin, menettäisi hän automaattisesti WBA:n tunnustaman mestaruutensa. Lewis kuitenkin pitäytyi päätöksessään ja tyrmäsi Grantin kahdessa erässä menettäen samalla WBA:n ja IBF:n mestaruutensa.
Saadakseen mestaruustittelin, Ruiz kohtasi entisen mestarin Holyfieldin 12. elokuuta 2000, mutta hänet julistettiin hävinneeksi tuomarien yksimielisellä päätöksellä. Päätöstä kritisoitiin huomattavasti lajiasiantuntijoiden ja urheilujournalistien keskuudessa, ja uusintaottelun järjestämisestä päätettiinkin välittömästi. 3. maaliskuuta 2001 Ruiz voitti uusintaottelun ja mestaruuden. Hän puolusti mestaruuttaan kahdesti: ratkaisemattomassa ottelussa Holyfieldiä vastaan sekä 10-eräisessä ottelussa Kanadan Kirk Johnsonia vastaan. Johnson hylättiin hänen lyötyään toistuvasti Ruizin vyötärön alapuolelle.
1. maaliskuuta 2004 Las Vegasin Caesars Palacessa Ruiz hävisi mestaruusottelussa itseään huomattavasti kevyemmälle, raskaan keskisarjan mestarille Roy Jones juniorille tuomarien yksimielisellä päätöksellä ja hänen ensimmäinen aikakautensa mestarina päättyi.
Toinen maailmanmestaruus

Alempaa raskasta sarjaa hallinnut Roy Jones junior oli Ruizin voitettuaan myös raskaansarjan mestari. Hänen oli vaikea päättää mitä tehdä urallaan seuraavaksi. Hän ei takarajaan mennessä onnistunut sopimaan ottelua haastajaa, Ukrainan Vitali Klitškoa vastaan ja näin WBA päätti järjestää mestaruusottelun Klitškon ja Hasim Rahmanin välillä väliaikaisesta mestaruudesta. Väliaikaisen mestarin olisi ollut määrä kohdata Jones virallistaakseen tittelinsä. Klitško kuitenkin kieltäytyi ottelusta ja Rahmanin uudeksi vastustajaksi saatiin melkein sovittua kolmoshaastajaksi nimetty David Tua. Kuitenkin myös Tua kieltäytyi, ja näin tuon hetken korkeimmalle listalla arvostettu Ruiz pääsi haastamaan Rahmanin.
13. joulukuuta 2003 järjestetyssä ottelussa Ruiz voitti Rahmanin yksimielisellä päätöksellä ja sai näin kautta aikain ensimmäisen WBA:n väliaikaisen mestarin tittelin nimiinsä. 20. helmikuuta 2004 Roy Jones jr. ilmoitti palaavansa takaisin alempaan raskassarjaan, minkä seurauksena Ruizin mestaruuden väliaikainen asema poistui. Näin hänestä tuli virallinen WBA:n mestari toistamiseen.
Ruiz puolusti toista mestaruuttaan ensimmäisen kerran 17. huhtikuuta 2004 New Yorkin Madison Square Gardenissa Fres Oquendoa vastaan ja voitti ottelun 11. erässä teknisellä tyrmäyksellä. Samana vuonna 13. marraskuuta Ruiz puolusti mestaruuttaan Andrzej Gołotaa vastaan ja voitti ottelun tuomarien yksimielisellä päätöksellä, vaikka otti itse lukua kahdesti sekä menetti yhden ansaitsemansa pisteen.
Kamppailu Gołotan kanssa

13.11.2004 Ruiz kohtasi Andrzej Gołotan. Kamppailussa oli panoksena Ruizin WBA liiton vyö. Ruiz hyökkäsi nopeasti ottelun alkuhetkillä hermoilevan Golotan kimppuun. Ensimmäinen erä jatkui hidasvauhtisena loppuun asti Golotan hakiessa ottelurytmiään. Miesten lyödessä toisiaan pari kertaa kongin kumahtamisen jälkeen Ruizin valmentaja uhkaili Golotan kulmamiehiä. Toisessa erässä Ruiz jatkoi räväkkää hyökkäämistään epäonnisesti: Golotan oikea täräytti mestarin kanveesiin 25 sekunnin ottelemisen jälkeen. Ruiz ei ehtinyt olla pystyssä pitkään ennen kuin kaatui uudelleen sekavassa tilanteessa: Ruiz otti Golotaa vyötäisiltä kiinni työntäen tämän kehäköysiä vasten. Golota puolestaan painoi Ruizia niskasta saaden tämän vajoamaan polvilleen. Tilanteessa Golota myös löi oikeallaan muutaman koukun. Tuomari Randy Neuman tulkitsi tilanteen lattiaanlyönniksi. Tilanteen jälkeen Golotan kädet alkoivat käydä paremmin: Väkivahva puolalainen pysäytti mestarin hyökkäykset näyttävillä iskuilla ja löi jatkuvasti toistuvissa sidontatilanteissa tätä kylkiin. Ruiz puolestaan onnistui osumaan muutamalla kovalla iskulla saaden puolalaisjätin horjahtelemaan. Lattiaanlyöntien vuoksi erä tuomittiin Golotalle. Kolmas erä oli tasapaksua sidontaa  iskujenvaihdon ollessa tasaista. Neljännessä erässä tuomari otti Ruizilta pisteen pois tämän jäätyä sidontatilanteessa Golotan selkäpuolelle ja lyötyä vastustajaansa takaraivoon. Erässä Ruiz ryntäili paljon ulottuvamman Golotan lähettyville estäen näin tätä hyödyntämästä ulottuvuuttaan. Erä meni Golotalle. Viidennessä erässä tuomari käskytti Ruizia lisäämään hansikkaaseensa teippiä antaen samalla aikalisän. Norman Stone ei pitänyt tästä vaan totesi tuomarille "you fucking asshole" Ruiz valitti ajoittain haastajan iskuista joita hän väitti tulevan Break  - komennon jälkeen. Erätauolla Neuman uhkaisi Stonea katsomoon ajamisella jos tämä ei osaisi pitää tunteitaan kurissa. Kuudennessa erässä yleisö vihelsi jatkuvasti sitoville ottelijoille. Kehätuomari totesi Ruizille että tämä loukkaa vielä itsensä mikäli jatkaa samalla tavalla. Tuomarin kommentti tuli Ruizin syöksähdettyä Golotan vyötäisille ja jäätyä niskalukkoon. Erä tuomittiin sidontatilanteissa aktiivisemmin lyöneelle Golotalle.
Seitsemännessä erässä Golota ei saanut käsiään liikkeelle. Myös kahdeksannen erän Ruiz voitti Golotan passiivisuudesta johtuen. Erän aikana Neuman ajoi Ruizin avustajan katsomoon. Stone käyttäytyi erän aikana kulmauksessa lapsellisen huvittavasti.
Yhdeksännessä erässä katsomossa syntyi tappelu. Erässä Ruiz hyökkäsi rohkeasti. Erän lopussa Ruiz täräytti perille vasen - oikea kombinaation johon Golota vastasi kovalla vasemmalla joka osui mestarin leukaan.
Kymmenennessä erässä Golota vaikutti löytävän rytminsä ja pamautteli mestaria napakoilla koukuilla. Kongin soitua Golota murjaisi Ruizin kanveesiin. Tuomari ei laskenut lukua mutta jätti myös varoittamatta Golotaa.  Yhdennessätoista ja kahdennessatoista erässä molemmat pyrkivät vakuuttamaan kovalla kehätyöskentelyllä olevansa parempi voittamaan ottelun. Ruiz voitti kamppailun tuomariäänin 114-111, 114-111 ja 113-112.
Muut tittelinpuolustukset ja menettäminen Valujeville

30. huhtikuuta 2005 Ruiz hävisi titteliottelun James Toneya vastaan, mutta myöhemmin Toney jäi doping-testissä kiinni anabolisista steroideista ja Ruizin mestaruusarvo palautettiin.
17. joulukuuta 2005 Ruiz puolusti mestaruuttaan itseään 25 senttimetriä pitempää ja 50 kilogrammaa painavampaa venäläistä Nikolai "the Beast From The East" Valujevia vastaan, mutta hävisi tasaisen kamppailun lopulta pistein 116-113, 116-114 ja 114-114. Ruiz palasi kehään marraskuussa 2006 ottelussa, jossa päätettiin Valujevin haastaja, mutta hän hävisi ottelun uzbekistanilaiselle Ruslan Tšagajeville.
Ruiz pääsi uudelleen WBA liiton titteliotteluun elokuussa 2008 Valuevia vastaan, mutta hävisi kamppailun. Ruiz hävisi ottelun tuomariäänin 12-eräisessä kamppailussa.
Viimeisimmässä ottelussaan 7.11.2009 Ruiz voitti Adnan Serinin luovutusvoitolla 7. erässä. Huhtikuussa 2010 Ruiz kohtasi David Hayen WBA-liiton maailmanmestaruusottelussa. Ruizin kulmaus luovutti ottelun yhdeksännessä erässä.
Aiheesta muualla

ammattinyrkkeilyottelöut boxrec.comissa
Joel McKinnon Miller

| Joel McKinnon Miller> Henkilötiedot |
| --- | --- |
Syntynyt: Minnesota, Yhdysvallat
Ammatti:  näyttelijä
Puoliso:  Tammy McKinnon
Näyttelijä
Taiteilijanimet:  Joel McKinnon
Aktiivisena:  1991–
Merkittävät roolit:  Don Embry   (Big Love)
Aiheesta muualla
IMDb 
Joel McKinnon Miller (s. 21. helmikuuta 1960) on yhdysvaltalainen näyttelijä.
Ura

Joel McKinnon Miller opiskeli oopperaa ja teatteria Minnesotan yliopistossa ja alkoi sen jälkeen näytellä teatterissa. Hän sai ensimmäisen televisioroolinsa vuonna 1991 sarjasta Murphy Brown.
McKinnon Miller on vieraillut lukuisissa televisiosarjoissa kuten Teho-osasto, CSI, Täydelliset naiset, Las Vegas, Ratkaisija, Bones ja Glee. Hän esitti Don Embryä HBO:n draamasarjassa Big Love vuosina 2006–2011. Hänellä on ollut sivuosia elokuvissa Truman Show, Rush Hour 2 ja MIB II – miehet mustissa 2.
Filmografia > Elokuvat

Ikuisesti nuori (1992)
Mother of the Bride (1993) (tv-elokuva)
Unelmien rakastajatar (1993)
Wagons East – eli kuinka Villi Länsi hävitettiin (1994)
Joutsenprinsessa (1994) (ääni)
The Rockford Files: A Blessing in Disguise (1995) (tv-elokuva)
Prison of Secrets (1997) (tv-elokuva)
Dead Men Can't Dance (1997)
Oikosulku (1998) (tv-elokuva)
Truman Show (1998)
Rat Pack (1998)
The Thirteenth Year (1999) (tv-elokuva)
Galaxy Quest (1999)
Miracle in Lane 2 (2000)
Family Man – perhe on paras (2000)
The Jennie Project (2001) (tv-elokuva)
Rush Hour 2 (2001)
MIB II – miehet mustissa 2 (2002)
Vallaton rakkaus (2002)
Friday After Next (2002)
Secret Santa (2003)
Gone But Not Forgotten (2004)
After the Sunset – keikka Bahamalla (2004)
Jospa se vain olisi totta (2005)
Love Comes to the Executioner (2006)
Delta Farce (2007)
The Blue Hour (2007)
Bluff Point (2008) (lyhytelokuva)
Radio Free Albemuth (2010)
Atlas Shrugged: Part I (2011)
Super 8 (2011)
Rushlights (2012)
Filmografia > Televisiosarjat

Murphy Brown (1991) (1 jakso)
The Powers That Be (1992) (1 jakso)
Dream On (1993) (1 jakso)
Hardball (1994) (1 jakso)
Kuuma piiri (1995) (2 jaksoa)
Rooman sheriffi (1995) (1 jakso)
Courthouse (1995) (1 jakso)
The Home Court (1996) (1 jakso)
Sister, Sister (1996) (1 jakso)
Pacific Blue (1996) (1 jakso)
Boston Common (1996) (1 jakso)
Dharma ja Greg (1997) (1 jakso)
Maggie (1998) (1 jakso)
Salaiset kansiot (1999) (1 jakso)
Kunnian miehet (1999) (1 jakso)
Veljemme on nero (2000) (1 jakso)
Teho-osasto (2000) (1 jakso)
Spin City (2000) (1 jakso)
Nikki (2001) (1 jakso)
Any Day Now (2001) (1 jakso)
Jäitä hattuun (2001) (1 jakso)
Ihan pihalla (2002) (1 jakso)
Roswell (2002) (1 jakso)
Push, Nevada (2002) (1 jakso)
Yhä vedossa (2002) (1 jakso)
CSI (2003) (1 jakso)
Tremors (2003) (1 jakso)
Joanin salaisuus (2003) (1 jakso)
Lain luola (2003) (1 jakso)
Deadwood (2004) (1 jakso)
Mullan alla (2004) (1 jakso)
Jack & Bobby (2004) (1 jakso)
Todistettavasti syyllinen (2004) (1 jakso)
Kaikki rakastavat Raymondia (2005) (1 jakso)
Täydelliset naiset (2005) (1 jakso)
Las Vegas (2005) (3 jaksoa)
Boston Legal (2005) (1 jakso)
In Justice (2006) (1 jakso)
Big Love (2006–2011) (45 jaksoa)
The Jake Effect (2006) (1 jakso)
Ratkaisija (2006) (1 jakso)
Muodon vuoksi (2007) (1 jakso)
The Cleaner (2009) (1 jakso)
Edessä uusi elämä (2010) (1 jakso)
Miehenpuolikkaat (2010) (1 jakso)
Bones (2011) (1 jakso)
Workaholics (2011) (1 jakso)
Community (2011) (1 jakso)
Glee (2012) (1 jakso)
Brooklyn 99 (2013)(Kaudet 1-8)
Filmografia > Pelit

Star Trek: Klingon (1996) (ääni)
Aiheesta muualla

Joel McKinnon Miller Internet Movie Databasessa. (englanniksi)
HBO - Big Love - Joel McKinnon Miller
Joel McKinnon Miller TV.com-sivustolla (Arkistoitu – Internet Archive)
Järvikylä (Espoo)

Järvikylä (ruots. Träskby) on Espoon ja Kirkkonummen rajalla sijaitseva kylä. Järvikylä on Espoonkartanon osa-alue ja kylä kuuluu Suur-Kauklahteen.
Järjestelmärunous

Järjestelmärunous on Tanskassa syntynyt kirjallinen suuntaus, josta käytetään myös nimitystä modernismin kolmas vaihe. Tekstien rakenne perustuu muodollisiin periaatteisiin, kuten numerosarjoihin, eikä niinkään sisältöön tai toimintaan. Järjestelmärunous on olemukseltaan tekstin rakentamista ja lavastamista.
Järjestelmärunouden historia ulottuu kauas menneisyyteen, mutta sen nykyaikaisena kehittäjänä ja käsitteen luojana pidetään  Steffen Hejlskov Larsenia, joka on esitellyt sitä teoksessa Systemdigtningen (1971).
Runouslajin edustajia ovat muun muassa Hans-Jørgen Nielsen, Svend Åge Madsen, Per Højholt, Inger Christensen ja Klaus Høeck.
Just Dance 4

| Just Dance 4 |
| --- | --- |

 Pelin kansikuva PAL-alueella.
Kehittäjä:  Ubisoft Paris
Julkaisija:  Ubisoft
Jakelija:  Nintendo eShop
Pelisarja:  Just Dance
Julkaistu:  Wii, Xbox 360, PlayStation 3EU 2. lokakuuta 2012NA 9. lokakuuta 2012 Wii UNA 18. marraskuuta 2012EU 30. marraskuuta 2012
Lajityyppi:  tanssipeli
Pelimuoto:  yksinpeli, moninpeli
Ikäluokitus:  PEGI: 3
Alusta:  Wii, Xbox 360, PlayStation 3, Wii U
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK  : 
Just Dance 4 on Ubisoft Parisin kehittämä ja Ubisoftin julkaisema tanssipeli. Peli julkaistiin syksyllä 2012 Wiille, Xbox 360:lle ja PlayStation 3:lle sekä myöhemmin Wii U:lle. Xbox 360 käyttää pelin ohjaamiseen Kinectiä ja PlayStation 3 käyttää pelin PlayStation Move -ohjainta.
Uutena ominaisuutena pelin Wii U -versioon tuli Puppet Master -pelitila, jossa yksi pelaaja voi GamePadia käyttäen muuttaa muiden pelaajien tanssimaa koreografiaa kesken tanssin.
Juhan Raudsepp

| Juhan Raudsepp> Henkilötiedot |
| --- | --- |
Syntynyt: 10. joulukuuta 1896 Lugaži, Latvia
Kuollut: 15. joulukuuta 1984 (88 vuotta) Tallinna, Viro
Kansalaisuus:  Viro
Ammatti:  kuvanveistäjä
Taiteilija
Taidesuuntaus:  realismi
Juhan Raudsepp (10. joulukuuta 1896 Luke (nykyisin Lugaži), Latvia – 15. joulukuuta 1984 Tallinna, Viro) on virolainen kuvanveistäjä, joka teki lukuisia muistomerkkejä ja veistoksia Viron ensimmäisen itsenäisyyden aikana.
Nuoruus

Raudsepp kävi koulua Valgan kaupungissa ja siirtyi sieltä taidekouluun Penzaan, Venäjälle. Siellä opiskeli muitakin virolaisia ja latvialaisia joista tuli myöhemmin tunnettuja taiteilijoina. Penzan taidekouluun hänet sai lähtemään hänen piirustusopettajansa joka oli myös ollut siellä opiskelemassa.
Ura

Kun Viron vapaussota alkoi vuonna 1918, Raudsepp otti siihen osaa sodan loppuun vuoteen 1920 asti. Sodan jälkeen hän työskenteli taiteen opettajana Tarton keskikoulussa ja lukiossa. Hän järjesti vuodesta 1924 aktiivisesti näyttelyitä Virossa ja ulkomalla muun muassa: Riiassa, Helsingissä, Kielissä, Kölnissä, Moskovassa, Kaunasissa ja Budapestissa. Hän työskenteli vuodesta 1929 lähtien vapaana taiteilijana ja teki 1920-luvun lopulla ja 1930-luvulla useita Viron vapaussodan muistomerkkejä. Hän teki myös veistoksia useiden rakennusten julkisivuihin muun muassa: Viron pankin julkisivuun, kapteni Tiidemannin huvilan julkisivuun ja Tallinnan taidehallin julkisivuun veistokset Kauneus ja Työ (vir. Ilu ja Töö). Hänen suunnittelemansa suihkulähde jossa on veistos Naine vaagnaga paljastettiin vuonna 1936 Tornien aukiolla, Tallinnassa. Raudsepp teki myös lukuisia rintakuvia.
Juhan Raudsepän vuonna 1905 valmistunut Vuoden 1905 terrorismin uhrien muistomerkki sijoitettiin Tallinnan Uusi tori -aukiolle vuonna 1931. Teos siirrettiin Rahumäen hautausmaalle vuonna 1959 ja tilalle tuli Lembit Palutederin ja Mart Portin (ark.selvennä) pronssiveistos Vuoden 1905 vallankumouksen muistomerkki.
Saksalaisten vetäytyessä neuvostoliittolaiset pommittivat Tallinnaa suurpommituksissa 9.–10. maaliskuuta. Raudsepp loukkaantui tuolloin ja hänen Tallinnan taidehallin talossa sijainnut ateljeensa, sekä suuri määrä siellä olleita veistoksia tuhoutui. Neuvostomiehityksen aikana Raudsepp oli syrjäytettynä. Useita hänen Viron itsenäisyyden aikana tekemiään muistomerkkejä tuhottiin, poistettiin tai sijaintia muutettiin Neuvostoaikana. Raudsepp teki 1960-luvulla hautausmaille muistomerkkejä kaatuneille neuvostosotilaille. Hänelle myönnettiin vuonna 1982 Viron sosialistinen neuvostotasavallan ansioituneen taiteilijan kunniamerkki. Raudsepp kuoli Tallinnassa 15. joulukuuta 1984
Kuvia teoksista

Työ, 1934, Tallinna.
Kauneus, 1937, Tallinna.
Naine vaagnaga, 1936, Tallinna.
Aiheesta muualla

Kuvia tai muita tiedostoja aiheesta Juhan Raudsepp Wikimedia Commonsissa
Skulptor Juhan Raudsepp Eesti Rahvusringhääling – ERR.  21.8.1981. ”Katrin Hiir haasttelee kuvanveistäjä Juhan Raudseppää.” Viitattu 17.2.2021. (viroksi)
Jussi Snellman

| Jussi Snellman |
| --- | --- |
 Jussi Snellman Romeona näytelmässä Romeo ja Julia 1920-luvulla.
Henkilötiedot
Koko nimi:  Samuli Johannes Snellman
Syntynyt: 28. kesäkuuta 1879 Oulu
Kuollut: 25. huhtikuuta 1969 (89 vuotta)
Aiheesta muualla
IMDb
Elonet
Samuli Johannes (Samuel Jussi) Snellman (28. kesäkuuta 1879 Oulu – 25. huhtikuuta 1969) oli suomalainen näyttelijä. Hän työskenteli  Suomen Kansallisteatterissa 1901–1947. Hän oli naimisissa Ruth Snellmanin kanssa vuodesta 1916 alkaen, ja heillä oli kaksi lasta: Erkki Virkkunen (1917–2013) ja Laura Enckell (s. 1919).
Jussi Snellman esiintyi ensimmäisissä Suomessa tehdyissä näytelmäelokuvissa. Hänellä oli myös Buddhismin ystävät – Buddhismens vänner -yhdistyksen ensimmäisenä puheenjohtajana merkittävä osuus buddhalaisuuden leviämisessä Suomeen.
Snellman on haudattu Hietaniemen hautausmaalle Helsinkiin Kansallisteatterin näyttelijöiden yhteishautaan.
Elokuvia

Salaviinanpolttajat (1907)
Sylvi (1913)
Ollin oppivuodet (1920)
Se parhaiten nauraa, joka viimeksi nauraa (1921)
Anna-Liisa (1922)
Seikkailu jalkamatkalla (1936)
Neiti Tuittupää (1943)
Laulava sydän (1948)
Yhden yön hinta (1952)
Teokset

Miten meidän käy kuolemassa?. Teosofinen seura, 1945.
Muutamia ajatuksia ihmissielun kehityksestä jälleenruumiillistumain kautta. 1928.
Ristimiekka. WSOY, 1929.
Käännökset
Aasian valo: runoelma Gautama Buddhan elämästä ja opista. WSOY 1951.
Elämän kysymyksiä. Teosofinen seura 1961.
Karma ja jälleensyntyminen. Buddhismin ystävät, 1948.
Mestari Gert eli lörpöttelevä parturi: huvinäytelmä 1 näytöksessä. U.W. Telen, 1903.
Mitä on Buddismi: eräs länsimainen vastaus. Tammi, 1947.
Salainen oppi, Toinen osa, toinen kirja, neljäs nide: Maailman uskontojen esihistoriallinen symbolismi. Teosofinen seura, 1940.
Sydämen oppi: otteita intialaisista kirjeistä. Teosofinen kirjakauppa, 1912.
Teosofia. Teosofinen seura, 1953.
Aiheesta muualla

Mäkinen, Helka: / Snellman, Jussi (1879–1969) Kansallisbiografia-verkkojulkaisu (maksullinen).  6.9.2001. Helsinki:  Suomalaisen Kirjallisuuden Seura.
Kirjasampo.fi: Jussi Snellman
Järvikylä

Järvikylä tarkoittaa seuraavia maantieteellisiä paikkoja:
järvikylä, eräs peltomuotoon perustuvista kylätyypeistä
Järvikylä, Famifarmin salaateille ja yrteille
Järvikylä, Espoo
Järvikylä, Eurajoki
Järvikylä, Joroinen
Järvikylä, Juuka
Järvikylä, Karijoki
Järvikylä, Kauhajoki
Järvikylä, Kestilä, Siikalatva
Järvikylä, Kälviä, Kokkola
Järvikylä, Nakkila
Järvikylä, Nivala
Järvikylä, Orimattila
Järvikylä, Pori
Järvikylä, Porvoo
Järvikylä, Rantsila, Siikalatva
Järvikylä, Reisjärvi
Järvikylä, Sievi
Järvikylä, Naamanjoki, Utajärvi
Järvikylä, Utajärvi, Utajärvi
Järvikylä, Vaala.
Järvikylän kartano, kartano Joroisten Järvikylässä (osa Joroisten kartanoiden RKY-kohdetta)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Järvikylä”, voi hakea sivunnimihaulla, laajalla sivunnimihaulla tai tekstihaulla.